laion/Wikipedia-Exotic huggingface dataset:
ხუბიარლი (მრავალმნიშვნელოვანი)

ხუბიარლი შეიძლება აღნიშნავდეს: ხუბიარლი — სოფელი აზერბაიჯანში, იმიშლის რაიონი ხუბიარლი — სოფელი აზერბაიჯანში, ჯაბრაილის რაიონი
აგაჯალი

აგაჯალი (აზერ. Agadzhaly) — სოფელი აზერბაიჯანში, არანის რეგიონის იმიშლის რაიონში. აგაჯალი GEOnet სახელების სერვერზე
აღამალილარი

აღამალილარი (აზერ. Ağamalılar) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 542 კაცი. აღამალილარი GEOnet სახელების სერვერზე
აღამამედლი (იმიშლი)

აღამამედლი (აზერ. Ağaməmmədli) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 1,060 კაცი. აღამამედლი GEOnet სახელების სერვერზე
აღჯიუიიური

აღჯიუიიური (აზერ. Ağcüyür) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 382 კაცი. აღჯიუიიური GEOnet სახელების სერვერზე
ალაჰმადათლი

ალაჰმადათლი (აზერ. Allahmədətli) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 383 კაცი. ალაჰმადათლი GEOnet სახელების სერვერზე
ვირჯინია მედიჩი

ვირჯინია დე’ მედიჩი (იტალ. Virginia de' Medici; დ. 29 მაისი, 1568 — გ. 15 იანვარი, 1615) — მედიჩის დინასტიის წარმომადგენელი. ტოსკანის ჰერცოგ კოზიმო I-ის ნაბოლარა ასული. ფერარას, მოდენასა და რეჯოს ჰერცოგინია 1597-1615 წლებში როგორც ჩეზარე დ’ესტეს მეუღლე და მისი ათი შვილის დედა. ვირჯინია დაიბადა 1568 წლის 29 მაისს ფლორენციაში. იგი იყო ტოსკანის ჰერცოგ კოზიმო I-ისა და მისი საყვარლის, კამილა მარტელის პირველი და უკანასკნელი არალეგიტიმური ქალიშვილი. მისი მშობლები მხოლოდ 1570 წელს შეუღლდგნენ, რის შემდეგაც მოხდა ვირჯინიას კოზიმოს ლეგიტიმურ შვილად ცნობა. ამ ყველაფრით დიდად უკმაყოფილონი იყვნენ ვირჯინიას ნახევარ-და-ძმები, რომლებიც კოზიმოს პირველი ცოლისგან ჰყავდა. როგორც ცნობილია, მას ამის გამო ძალიან რთული ბავშვობა ჰქონდა, ვინაიდან არისტოკრატებიცა და ნათესავებიც აიგნორებდნენ, დასცინოდნენ და არ იღებდნენ საზოგადოებაში, რის გამოც მისი ფსიქიკა ძალიან არასტაბილური გახდა. 1574 წელს კოზიმო I გარდაიცვალა და ჰერცოგი ვირჯინიას ნახევარ-ძმა, ფრანჩესკო I გახდა, რომელმაც დედამისი კამილა მარტელი სამეფო კარიდან გააძევა და მონასტერში გამოკეტა. ამრიგად, სამეფო კარზე ექვსი წლის ვირჯინია სრულიად მარტო დარჩა. 1581 წელს ფრანჩესკომ ვირჯინია მილანელ დიდგვაროვანზე, ფრანჩესკო სფორცაზე დანიშნა, თუმცა ნიშნობა ჩაიშალა, რადგანაც სფორცა პაპ გრიგოლ XIII-ის კურთხევით კარდინალი გახდა და უარი თქვა საერო ცხოვრებაზე. 1586 წლის 6 თებერვალს იგი დააქორწინეს ალფონსო დ’ესტესა და ჯულია დელა როვერეს ვაჟზე — ჩეზარე დ’ესტეზე, რომელიც 1597 წლიდან გვევლინება ფერარას, მოდენასა და რეჯოს ჰერცოგად. ამის შემდეგ ვირჯინია ქმართან ერთად ფერარაში დასახლდა და ტოსკანაში მხოლოდ რამდენჯერმეღა დაბრუნდა, კერძოდ თავისი ნახევარ-ძმის, ფერდინანდოსა და კრისტინა ლოთარინგიელის ქორწილში (1589) და მათი ვაჟის, კოზიმოს ნათლობაში (1592). 1598 წელს ჩეზარემ ფერარას ტახტი დაკარგა, რის გამოც ის და ვირჯინია მოდენაში გადასახლდნენ. ქორწინებიდან მეათე წლისთავზე, ვირჯინიამ შეშლილობის ნიშნები აჩვენა, რაც სულ უფრო მძაფრდებოდა მის გარდაცვალებამდე. იგი 1615 წლის 15 იანვარს, 46 წლის ასაკში გარდაიცვალა. დაკრძალეს მოდენას საკათედრო ტაძარში. გავრცელებული ინფორმაციის თანახმად, იგი მისივე ქმარმა მოაწამვლინა, რომელსაც აღარ შეეძლო მისი შლეგური გამოხტომების ატანა. ჯულია (1588-1645), გარდაიცვალა გაუთხოვარი; ალფონსო III (1591-1644), მოდენას ჰერცოგი, ცოლად შეირთო იზაბელა სავოიელი, რომელთანაც შეეძინა შვილები; ლაურა (1594-1630), ლუიჯის ტყუპისცალი, ცოლად გაჰყვა მირანდოლას ჰერცოგ ალესანდრო I პიკოს, რომელთანაც შეეძინა შვილები; ლუიჯი (1594-1664), ლაურას ტყუპისცალი, საიმპერატორო არმიის გენერალი, გარდაიცვალა დაუქორწინებელი, მაგრამ ჰყავდა არალეგიტიმური შვილები; კატერინა (1595-1618), გარდაიცვალა გაუთხოვარი; ანჯელა (1597-1651), სანტა კიარას მონასტრის აბატისა; იპოლიტო (1599-1647), მალტის ორდენის დიდი მაგისტრი, გარდაიცვალა დაუქორწინებელი; ნიკოლო (1601-1640), საიმპერატორო არმიის კაპიტანი, ცოლად შეირთო სვევა დ'ავალო, თუმცა შვილები არ ჰყოლია; ბორსო (1605-1651), საიმპერატორო არმიის კოლონელი და ფრანგული არმიის გენერალი, ცოლად შეირთო თავისი ძმის, ლუიჯის უკანონო ასული იპოლიტა დ’ესტე, რომელთანაც შეეძინა შვილები; ფორესტო (1606-1639), საიმპერატორო არმიის კაპიტანი, გარდაიცვალა დაუქორწინებელი; Marcello Vannucci, Le donne di casa Medici, Newton Compton Editori, Roma 1999, ristampato nel 2006 ISBN 88-541-0526-0
მბგერავი აპარატი

მბგერავი აპარატი — ხორხის შიგნითა ზედაპირი გამოფენილია ლორწოვანი გარსით, რომლის ქვეშაც მოთავსებულია სხვადასხვა სისქის ელასტიკური შემაერთებელქსოვილოვანი შრე. ეს შრე ქმნის ეგრეთ წოდებულ ელასტიკურ კონუსს და ოთხკუთხა აპკს. ელასტიკური აპკის შემადგენლობაში ვხვდებით ირიბად განლაგებულ ელასტიკური ბოჭკოების კონებს, რომლებიც შეჯგუფებულია, უმთავრესად, ფარისებრი ხრტილის შიგნითა ზედაპირზე. ელასტიკური კონუსი (ლათ. conus elasticus) ეწოდება ელასტიკური აპკის იმ ნაწილს, რომელიც გადაჭიმულია ფარისებრ ხრტილს, მის ქვემო ნაპირს, ბეჭედისებრ ხრტილის რკალსა და ციცხვისებრი ხრტილის მბგერავ მორჩებს შორის. ელასტიკური კონუსის შუა ნაწილის ბოჭკოები გადაწნულია წინიდან და ქვემოდან ბეჭდ-ფარისებრი შუა იოგის ბოჭკოებთან. ის შემაერთებელ ქსოვილოვანი კონები კი, რომლებიც გადაჭიმულია ფარისებრი ხრტილიდან ციცხვისებრი ხრტილის მბგერავ მორჩებამდე და შეადგენენ ელასტიკური კონუსის ზემო ნაპირს, ქმნიან მბგერავ იოგებს. მბგერავი ანუ ნამდვილი მბგერავი იოგები-ლათ. ligamenta vocalia vera წყვილია (მარჯვენა და მარცხენა), სიმეტრიული წარმონაქმნებია, ისინი მოთავსებულია კისრის მე-4 და მე-5 მალებშუა ხრტილის დონეზე. მათი სიგრძე მამაკაცებში უდრის საშუალოდ 20-24 მმ-ს, ქალებში კი-15-18 მმ, მბგერავი იოგების სისქე დამოკიდებულია მათ დაჭიმულობაზე, რაც ხორციელდება სათანადო კუნთების შეკუმშვა-მოდუნებით. მბგერავ იოგებს შორის დარჩენილ სივრცეში გამავალი ჰაერით წარმოებს მათი რხევა და ხმის წარმოქმნა. ხმის ტემბრი დამოკიდებულია მბგერავი იოგების სიგრძეზე, სისქეზე, დაჭიმულობასა და მოქნილობაზე. ნამდვილ მბგერავ იოგებს შორის რჩება სამკუთხა მოყვანილობის სივრცე, რომელსაც ყია ეწოდება. ხორხის კუნთების სხვადასხვა ხარისხით შეკუმშვის შედეგად მბგერავი იოგები შეიძლება იყოს მოდუნებული ან დაჭიმული, გარდა ამისა, მათ შორის დარჩენილი სივრცე-ყია, შეიძლება იყოს გაფართოებული ანდა შევიწროებული. იმ შემთხვევაში, როდესაც ყია შევიწროებულია, ამოსუნთქულ ჰაერს წინააღმდეგობის დაძლევა დიდი წნევით უხდება და ვღებულობთ ძლიერ ხმას (ხმამაღალი ლაპარაკი, ყვირილი). შევიწროებული ყიის დროს წარმოიქმნება ხმოვანი ბგერები. როდესაც ყია გაფართოებულია ჰაერი თავისუფლად ამოდის ფილტვებიდან და ვღებულობთ სუსტ ხმას (ხმადაბალი ლაპარაკი, ჩურჩული). გაფართოებული ყიის დროს წარმოიქმნებიან თანხმოვანი ბგერები. იმ შემთხვევაში, როდესაც მბგერავი იოგები დაჭიმულია, ამოსუნთქული ჰაერი იწვევს მათ ხშირ რხევას რხევის მცირე ამპლიტუდით, რის შედეგადაც ვღებულობთ მაღალ ბგერებს. იმ შემთხვევაში კი, როდესაც მბგერავი იოგები მოდუნებულია ანდა სუსტადაა დაჭიმული, ამოსუნთქული ჰაერი იწვევს მბგერავი იოგების მცირერიცხოვანი რხევის ამპლიტუდის გადიდებას, რის შედეგადაც ვღებულობთ დაბალ ბგერებს, ბგერათა ჯამი იძლევა ხმას. ელასტიკური აპკის მეორე შემადგენელი ნაწილი ეგრეთ წოდებული ოთხკუთხა აპკი (ლათ. membrana quadrandularies) იწყება ხორხ-სარქველის ნაპირებიდან და ფარისებრი ხრტილის კუთხიდან და უმაგრდება რქოვანა და ციცხვისებრი ხრტილების შიგნითა ზედაპირს. ოთხკუთხა აპკის ქვემო ნაპირი ქმნის პარკუჭის ზემო კიდეს, ანუ ცრუ მბგერავ იოგს. ეს იოგი იწყება ფარისებრი ხრტილის შიგნითა კუთხიდან და უმაგრდება ციცხვისებრი ხრტილის სამკუთხა ფოსოს. თვალაძე გ., ადამიანის ანატომია, ტ. 2, გვ. 61-62.
ბუფერული ხსნარები

წყალი სუსტი ელექტროლიტია და უმნიშვნელოდ დისოცირდება: H2 - H + OH სუფთა წყალში 25°C - ზე [H] და [OH] ერთნაირია და ტოლია 10 -7 - ის. ორგანიზმის PH - ის შენარჩუნება ხორციელდება ბუფერული ხსნარების დახმარებით. ბუფერული ეწოდება ხსნარს, რომელსაც შესწევს უნარი, შეინარჩუნოს წყალბადიონთა კონცერტრაციის მუდმივობა. გარკვეული რაოდენობის ძლიერი მჟავის ან ძლიერი ტუტის დამატებისას. რაოდენობრივად ბუფერულ სისტემებს ახასიათებენ ბუფერული ტევადობით, რომელიც ტოლია ძლიერი მჟავის ან ძლიერი ფუძის ექვივალენტების რაოდენობისა, რომელიც უნდა დაემატოს ერთ ლიტრ ბუფერულ ხსნარს, რათა მისი PH ერთი ერთეულით შეიცვალოს. R = db/dpH სადაც b - ძლიერი მჟავას ან ძლიერი ტუტის რაოდენობაა გრამ-ექვივალენტებში. ბუფერული ტევადობა მაქსიმალურია ბუფერული სისტემის შემადგენელი კომპონენტების კონცენტრავიის ტოლობისას. მდგრადი PH ხსნარების მომზადების მიზნით მომართავენ ეგრეთ წოდებულ ბუფერულ ხსნარებს. რომელთაც აქვთ უნარი, შეინარჩუნონ PH - ის მუდმივობა განზავებისა ან მჟავის და ფუძის დამატებისას. ბუფერულ ხსნარებს მიეკუთვნება: 1. ხსნარი რომელიც შედგება სუსტი მჟავასა და ამ სუსტი მჟავას და ძლიერი ტუტის მარილისაგან. 2. ხსნარი, რომელიც შედგება სუსტი ფუძისგან და ამ ფუძის და ძლიერი მჟავას მარილისაგან. 3. ხსნარები, რომლებიც შეიცავს მრავალფუძიანი მჟავას მარილებს. ორგანიზმში ძირითადი ბუფერული სისტემაა - პიდროკარბონატული; მის წილად მოდის სისხლში ბუფერული მოქმედების 50% და მისი საშუალებით ხდება სისხლის PH = 7,4 შენარჩუნება. ორგანიზმში ნახშირმჟავა წარმოიქმნება CO2 - ის ჰიდრატაციით. ეს პროცესი ხორციელდება ფერმენტ კარბოანჰიდრაზას დახმარებით: CO2+H2O→H2CO3 კარბონატული ბუფერული სისტემა წარმოადგენს სუსტ მჟავას - ნახშირმჟავას და მასთან წონასწორობაში მყოფ ჰიდროკარბონატ იონს: H2CO3 - H+ + HCO3 HCO3 - HCO3 - არის H2CO3 - თან შეუღლებული ფუძე. ამ წყვილის ბუფერული მოქმედების მექანიზმი შემდეგში მდგომარეობს: ბუფერულ სისტემაზე ძლიერი მჟავას დამატებისას, ამ უკანასკნელის დისოციაციის შედეგად მიღებული პროტონები ურთიერთქმედებენ ნახშირმჟავას შეუღლებულ ფუძესთან: H+ + HCO3- H2CO3. მეორე სისტემა - ფოსფორული ბუფერული სისტემა, რომელიც ახასიათებს წონასწორობას ჰიდროფოსფატსა და დიჰიდროფოსფატის იონებს შორის. ორგანიზმში ჰემოგლობინური ბუფერი წარმოადგენს ერითროციტების მთავარ ბუფერულ სისტემას, რომელიც პროტონის დონორის სახით შეიცავს ორ სუსტ მჟავას - ჰემოგლობის და ოქსიჰემოგლობინს, ხოლო პროტონის აქცეპტორის როლს ასრულებს მჟავათა შეუღლებული ფუძეები. ოქსიჰემოგლობინი უფრო ძლიერი მჟავაა, ვიდრე ჰემოგლობინი: როცა ერითროციტებში ოქსიჰემოგლობინი იონიზებულია 65%-ით, ხოლო ჰემოგლობინი - 10%-ით. ჰემოგლობინთან ჟანგბადის მიერთებისას (ფილტვებში) სისხლის PH მცირდება შედარებით ძლიერი მჟავას წარმოქმნის გამო: მეორე მხრივ, როდესაც ოქსიჰემოგლობინი გადასცემს ჟანგბადს ქსოვილებს. სისხლის PH ისევ იზრდება. უფრო სუსტი მჟავას (ჰემოგლობინის) წარმოქმნის გამო. მჟავის სიჭარბისას H - იონებს პირველ რიგში დაიკავშირებს ჰემოგლობინის ანიონი, რომელსაც, როგორც შედარებით ძლიერ ფუძეს, გააჩნია პროტონისადმი, მეტი სწრაფვა, ხოლო ჭარბი ტუტის შემთხვევაში უფრო მეტ აქტიურობას ამჟღავნებს ოქსიჰემოგლობინი, ვიდრე ჰომოგლობინი. ბიოარაორგანული და ბიოფიზიკური ქიმია(ქართული ენა) ბუფერული ხსნარები(ინგლისური) ბუფერული ხსნარები, შესავალი(ინგლისური) ↑ Buffer Reference Center. Sigma-Aldrich. დაარქივებულია ორიგინალიდან — 2009-04-17. ციტირების თარიღი: 2009-04-17.
აშაღი-ყარაგიუვანდლი

აშაღი-ყარაგიუვანდლი (აზერ. Aşağı Qaragüvəndli) — სოფელი აზერბაიჯანში, არანის რეგიონის იმიშლის რაიონში. *აშაღი-ყარაგიუვანდლი GEOnet სახელების სერვერზე
ბაირამლი (იმიშლი)

ბაირამლი (აზერ. Bayramly) — სოფელი აზერბაიჯანში, არანის რეგიონის იმიშლის რაიონში. ბაირამლი GEOnet სახელების სერვერზე
ბაჯირავანი (იმიშლი)

ბაჯირავანი ( აზერ. Bəcirəvan ) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 2,137 კაცი. ბაჯირავანი GEOnet სახელების სერვერზე
ბაჰრამთეფე

ბაჰრამთეფე (აზერ. Bəhramtəpə) — სოფელი აზერბაიჯანში, არანის რეგიონის იმიშლის რაიონში. 1992 წლამდე დაბის სახელწოდება იყო ბირმაი (აზერ. Bir May) (ბირ — ერთი, მაი — მაისი (გაზაფხულის თვე) — პირველი მაისი). მოსახლეობის რაოდენობა — 4,089 კაცი. ბაჰრამთეფე GEOnet სახელების სერვერზე ↑ საბჭოთა კავშირის გეოგრაფიული სახელების ორთოგრაფიული ლექსიკონი, თბ., 1987. — გვ. 36.
საბჭოთა კავშირის გეოგრაფიული სახელების ორთოგრაფიული ლექსიკონი

საბჭოთა კავშირის გეოგრაფიული სახელების ორთოგრაფიული ლექსიკონი— ლექსიკონი, რომელიც გამოსცა ქართული საბჭოთა ენციკლოპედიის მთავარმა სამეცნიერო რედაქციამ 1987 წელს, მომზადდა საქართველოს მეცნიერებათა აკადემიის ენათმეცნიერების ინსტიტუტის მონაწილეობით. სარედაქციო საბჭო: ირაკლი აბაშიძე (თავმჯდომარე), ალექსანდრე კობახიძე, ქეთევან ლომთათიძე, ა. საყვარელიძე, ც. ცერცვაძე, მ. ჭაბაშვილი. რედაქტორები: შუქია აფრიდონიძე, თ. ზურაბიშვილი. ლექსიკონის მიზანია გეოგრაფიულ სახელთა სწორი ქართული დაწერილობის დანერგვა. იგი გათვალისწინებულია გეოგრაფების, კარტოგრაფების, უმაღლესი და საშუალო სკოლის მასწავლებლების, გამომცემლობათა მუშაკების, ჟურნალისტებისათვის და დაინტერესებულ მკითხველთა ფართო წრისათვის. გამოცემა მოიცავს უმნიშვნელოვანესი გეოგრაფიული ობიექტებისა და ადმინისტრაციულ-ტერიტორიული ერთეულების სახელწოდებებს (დაახლოებით 9 300 ერთეული). ლექსიკონი მოამზადა ქართული საბჭოთა ენციკლოპედიის სატრანსკრიფციო ჯგუფმა ივანე გიგინეიშვილის, მ. ჭაბაშვილისა და კონა გიგინეიშვილის ხელმძღვანელობით. საბჭოთა კავშირის გეოგრაფიული სახელების ორთოგრაფიული ლექსიკონი
ბოშჩალილარი

ბოშჩალილარი (აზერ. Boşçalılar) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 1,583 კაცი. ბოშჩალილარი GEOnet სახელების სერვერზე
აძეძი

აძეძი ― მდინარე საქართველოში, მცხეთა-მთიანეთის მხარის თიანეთის მუნიციპალიტეტში, ივრის მარჯვენა შენაკადი. სათავეს იღებს წყაროებიდან, რომლებიც მდებარეობს ქართლის ქედის სამხრეთ შტოზე, სოფელ სიმონიანთხევის დასავლეთით სამ კილომეტრზე, ზღვის დონიდან 1198 მ-ზე. საერთო ვარდნა 223 მ, საშუალო ქანობი 13,9 %. მდინარის სიგრძე 16 კმ. აუზის ფართობი 162 კმ². ↑ უნივერსალური ენციკლოპედიური ლექსიკონი ↑ Integrated Natural Resources Management in Watersheds(INRMW) of Georgia Program, Technical Report 2. Rapid Assessment of the Rioni and Alazani-Iori River Basins of Georgia (PDF) გვ. 102 (2011-06). დაარქივებულია ორიგინალიდან — 2019-05-31. ციტირების თარიღი: 31 მაისი, 2019.
გაგამარუ

გაგამარუ (ნამდვილი სახელი — თეიმურაზ ჯუღელი; დ. 23 თებერვალი 1987, თბილისი, საქართველოს სსრ, სსრკ) — ქართველი სუმოისტი. რიგით მესამე ქართველი სუმოისტი კოკაისა და ტოჩინოშინის შემდეგ, რომელმაც „მაკუუჩის“ ზედა რანგებს მიაღწია. მის ყველაზე დიდ შედეგად ითვლება „კომუსუბის“ წოდება, რომელიც 2012 წლის მარტში მიიღო. 2020 წლის ნოემბერში კარიერა დაასრულა. დაიბადა თბილისში, ვარჯიშობდა ძიუდოსა და სამბოში, მოახერხა და მოიგო ახალგაზრდული ჩემპიონატი ორივე სპორტის სახეობაში მაშინ, როდესაც ჯერ კიდევ 16 წლის იყო. 2005 წელს საქართველოს სუმოს ნაკრებთან ერთად მიწვეული იქნა 2005 წლის მსოფლიო ახალგაზრდულ სუმოს ჩემპიონატზე ოსაკაში. ინდივიდუალურად მან მესამე, ხოლო გუნდურად მეორე ადგილი დაიკავა. ამის შემდეგ იგი დარჩა სუმოში და 2005 წლის ნოემბერში შედგა მისი დებიუტი. კარიერის დაწყებიდან მალევე მოახერხა დაბალი დივიზიონების გადალახვა და 2006 წლის ნოემბერში მიაღწია „მაკუშიტას“. იგი საქართველოში დაბრუნების შემდეგ ოჯახთან ერთად დროის გატარებას გეგმავდა, მაგრამ მამამისი ავტოავარიაში დაიღუპა. 2009 წელს „მაკუშიტა დივიზიონის“ 7-0 ბალანსით მოგების შემდეგ გამართულ პრეს-კონფერნციაზე მან გამარჯვება მამამისს მიუძღვნა. მიიღო „მებრძოლი სულის“ ორი პრიზი და ორი „კინბოში“ დიდი ჩემპიონის დამარცხებისთვის. 2012 წელს მან კარიერის პიკს მიაღწია და მიიღო „კომუსუბის“ წოდება. 2014 წელს იგი დაქვეითდა მეორე დივიზიონში, მაგრამ 2015 წელს კვლავ აღზევდა. 2019 ნოემბრის ბაშოზე პირველად დააფიქსირა შემთხვევა, 33 წლის ასკაში პირველად გამოტოვა ბრძოლა ტრავმის გამო, რაც სუმოს ისტორიაში უიშვიათესი შემთხვევაა. 2018-2019 წლებში, მას ორივე მუხლის ტრავმა უფრო გაუმწვავდა და ბაშოდან ბაშომდე კარგავდა პოზიციებს. 2020 წლის იანვარში ბოლო ბრძოლა გამართა ჰაცუ ბაშოზე, ნომბერში კი ოფიციალურად დაასრულა კარიერა. გაგამარუ ძრირთადად ოში-ძუმოს სტილიში ბრძოლობს, მისი ყველაზე გავრცელებული კიმარიტე (ილეთი) არის ოში-დაში, რაც ხელების მძლავრი დართყმით მეტოქის დოჰიოდან გადადაგდებას გულისხმობს, 2013 წელს იგი იწონიდა 212 კგ-ს და იყო ერთ-ერთი ყველაზე მძიმეწონიანი სუმოისტი, მაგრამ ამჟამად იგი 199 კგ-ს იწონის. შეგიძლიათ იხილოთ მედიაფაილები თემაზე „გაგამარუ“ ვიკისაწყობში. Gagamaru Masaru's official biography (English) at the Grand Sumo Homepage ↑ „მუხლში ერთი ხრტილიც აღარ დამრჩა“ - გაგამარუ სუმოდან წავიდა ↑ 2.0 2.1 2.2 "madorosumaru". (14 January 2009) Once He Learns More About Sumo, He Will Be Unstoppable. Sumo Forum. ციტირების თარიღი: 22 September 2010. ↑ 3.0 3.1 Georgian sumo wrestler Teimuraz Djugheli (Gagamaru) was promoted to the sekitori status. Embassy of Georgia to Japan. დაარქივებულია ორიგინალიდან — 13 სექტემბერი 2012. ციტირების თარიღი: 22 September 2010. ↑ Sumo: Hakuho denies Baruto perfect record on final day of New Year sumo. Mainichi Daily News (23 January 2012). დაარქივებულია ორიგინალიდან — 26 January 2012. ↑ „გაგამარუმ კარიერა დაასრულა“. imedinews.ge. დაარქივებულია ორიგინალიდან — 2021-11-22. ციტირების თარიღი: 23 ნოემბერი, 2021. შეამოწმეთ თარიღის პარამეტრი |access-date=-ში (დახმარება)
ჩაჰარი

ჩაჰარი (აზერ. Çahar) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 1,156 კაცი. ჩაჰარი GEOnet სახელების სერვერზე
ჯავადხანლი

ჯავადხანლი (აზერ. Cavadxanlı) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 1,097 კაცი. *ჯავადხანლი GEOnet სახელების სერვერზე
წყალკვეთია

წყალკვეთია (ლათ. Rynchops) — ფრინველთა გვარი მეჭვავიასნაირთა რიგისა. მათი სხეულის სიგრძეა 36–48 სმ, მასა 110–360 გრამი, მამლები ტანად დედლებზე დიდები არიან. ზრდასრული ფრინველების შებუმბვლის შეფერილობა ზურგზე შავი ან მურა-შავია; შუბლი და სხეულის ქვედა ნაწილი თეთრია. ნისკარტი ნარინჯისფერი ან წითელია, მისი წვერი კი ყვითელი ან შავი; გრძელი, მაღალი, გვერდებიდან შებრტყელებული; ქვედა ნისკარტი ¼-ით გრძელია ზედაზე. ფეხები — წითელია, მოკლე და აპკიანი. კისერი გასქელებული, კარგად განვითარებული მუსკულატურით. ფრთები გრძელი და წამახვილებული. კუდი მოკლე და ამოკვეთილი. ცნობილია 3 ახლომონათესავე სახეობა. ბინადრობენ ზღვების სანაპიროებზე, შიდა წყალსატევებში, მდინარეების შესართავებში ტროპიკებსა და სუბტროპიკებში. შავი წყალკვეთია (R. niger) გავრცელებული ჩრდილოეთ ამერიკის სამხრეთ-აღმოსავლეთ ნაწილში, ცენტრალურ და სამხრეთ ამერიკაში; აფრიკული წყალკვეთია (R. flavirostris) — აფრიკაში; ინდური წყალკვეთია (R. albicollis) — სამხრეთ-აღმოსავლეთ აზიაში. იკვებებიან მცირე ზომის თევზებითა და კრევეტებით. ჩვეულებრივ წყალმარჩხ ადგილებში ნადირობენ, ხშირად შებინდებისას და მთვარიან ღამეს. დაფრინავენ რა საკმაოდ ახლოს წყლის დონესთან, ქვედა ნისკარტით კვეთენ წყალს (აქედან სახელწოდება) და იჭერენ ნადავლს. ბუდობენ კოლონიებად ქვიშიან კუნძულებსა და ცელებზე, რომელშიც რამდენიმე ათეულიდან რამდენიმე ათას წყვილამდეა გაერთანებული. ბუდე — ორმო ქვიშაში ან ნიჟარებს შორის. დედალი 1–5 (ძირითადად 3–4) კვერცხს დებს, რომლებზეც ორივე მშობელი ზის კრუხად დაახლოებით 3 კვირის განმავლობაში. ბარტყები დაფარული არიან ხშირი მოწითურო ღინღლით; სიცოცხლის პირველივე დღიდან კარგად დარბიან და ცურავენ. ხუთი კვირის ასაკში ფრენის უნარსაც იძენენ. აფრიკული წყალკვეთია (Rynchops flavirostris) ინდური წყალკვეთია (Rynchops albicollis) შავი წყალკვეთია (Rynchops nigra) ლოსკოტი ვ. მ., წყალკვეთია დაარქივებული 2019-04-04 საიტზე Wayback Machine. // დიდი რუსული ენციკლოპედია [35 ტომად], მთ. რედ. ოსიპოვი ი. ს., მოსკ.: გამომც. დიდი რუსული ენციკლოპედია, 2004–2017.
ჩახირლი (იმიშლი)

ჩახირლი (აზერ. Çaxırlı) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 1,550 კაცი. ჩახირლი GEOnet სახელების სერვერზე
დრუზ-ლქი

დრუზ-ლქი (აზერ. Druz-Iki) — სოფელი აზერბაიჯანში, არანის რეგიონის იმიშლის რაიონში. * დრუზ-ლქი GEOnet სახელების სერვერზე
ალიყულულარი

ალიყულულარი ( აზერ. Əliqulular ) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 2,197 კაცი. ალიყულულარი GEOnet სახელების სერვერზე
აფრიკული წყალკვეთია

აფრიკული წყალკვეთია (ლათ. Rynchops flavirostris) — ფრინველი მეჭვავიასნაირთა რიგისა. მისი სხეულის სიგრძეა 25–40 სმ. აქვს გრძელი ფრთები. შეფერილია უპირატესად შავ-მურად, ქვედა ნაწილი და შუბლი თეთრია. ნისკარტი ნარინჯისფერ-ყვითელია, წვერში მთლად ყვითელი. გავრცელებულია აფრიკაში, სენეგალიდან ნილოსის ქვემო წელამდე, კონგოსა და ზამბეზის აუზებში, ანგოლაში, კენიაში, ტანზანიაში. სამხრეთით აფრიკული წყალკვეთია კვაზულუ-ნატალამდე გვხვდება. ბინადრობს მტკნარწყლოვან წყალსატევებთან ახლოს, თუმცა ზღვის სანაპიროებზეც შეინიშნება. თევზებზე ნადირობა მთელი დღის განმავლობაში შეუძლია, თუმცა ყველაზე ხშირად ღამით მოიპოვებს საკვებს. ნადავლის მოპოვების დროს წყლის ზედაპირთან ახლოს დაფრინავს და მასში თითქმის ჰყოფს ნისკარტს, წყალს „კვეთს“. მონოგამი ფრინველებია. ბუდობენ ცალკეულ წყვილებად ან კოლონიებად, რომელშიც 25-მდე მობუდარი წყვილი შეიძლება იყოს გაერთიანებული. ამასთანავე, ხშირად ერთიანდებიან სხვა სახეობის ფრინველებთანაც. ბუდე ნესტიან ნიადაგზე არსებული ღრმა ორმოა, რომელსაც ორივე მშობელი თხრის. ჩვეულებრივ რამდენიმე ორმოს აკეთებენ და შემდეგ ერთ-ერთს ირჩევენ. იგი მეჩეჩზეა განთავსებული, წყალთან ახლოს. ბუდობა აგვისტო-ოქტომბერში მიმდინარეობს. დედალი დებს 2-დან 4-მდე მოთეთრო ან მოყვითალო კვერცხს მუქი წინწკლებით. ორივე მშობელი კრუხობს მორიგეობით, ინკუბაცია 20–22 დღე გრძელდება. გამოჩეკიდან 1–2 დღეში ბარტყები ბუდეს ტოვებენ. გამოსაყვანი პერიოდი 5–6 კვირა გრძელდება. African skimmer — Species text in The Atlas of Southern African Birds. ↑ Rynchops flavirostris (African skimmer). Biodiversity Explorer. Iziko Museums of South Africa. დაარქივებულია ორიგინალიდან — 2018-01-20. ციტირების თარიღი: 2018-4-22.
ალიიეთმაზლი

ალიიეთმაზლი ( აზერ. Əliyetməzli ) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 544 კაცი. ალიიეთმაზლი GEOnet სახელების სერვერზე
გიობაქთალა

გიობაქთალა ( აზერ. Göbəktala ) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 1,393 კაცი. გიობაქთალა GEOnet სახელების სერვერზე
გიოვჰარლი

გიოვჰარლი (აზერ. Gövhərli) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 867 კაცი. გიოვჰარლი GEOnet სახელების სერვერზე
გუსეინბეილი

გუსეინბეილი ( აზერ. Guseinbeyly ) — სოფელი აზერბაიჯანში, არანის რეგიონის იმიშლის რაიონში. გუსეინბეილი GEOnet სახელების სერვერზე
გიულმირზა

გიულმირზა ( აზერ. Gyulmirza ) — სოფელი აზერბაიჯანში, არანის რეგიონის იმიშლის რაიონში. გიულმირზა GEOnet სახელების სერვერზე
ეგილს ლევიტსი

ეგილს ლევიტსი (ლატვ. Egils Levits, 30 ივნისი 1955, რიგა, ლატვიის სსრ, სსრკ) — ლატვიის პოლიტიკური და სახელმწიფო მოღვაწე, იურისტი, პოლიტოლოგი. ლატვიის იუსტიციის მინისტრი 1993-1994 წლებში. ლატვიის არჩეული პრეზიდენტი 2019 წლის 29 მაისიდან. დაიბადა 1955 წელს ლატვიელი ებრაელების ოჯახში. 1972 წელს მშობლებთან ერთად დატოვა საბჭოთა კავშირი და გადასახლდა გფრ-ში. 1993-1994 წლებში იყო ლატვიის იუსტიციის მინისტრი. 1995-2004 წლებში ადამიანის უფლებათა ევროპული სასამართლოს მოსამართლე, ხოლო 2010 წლამდე ევროკავშირის სასამართლოს მოსამართლე. 1992-1993 წლებში იყო ლატვიის ელჩი გერმანიასა და შვედეთში, 1994-1995 წლებში კი ავსტრიაში, უნგრეთსა და შვეიცარიაში. 1993-1994 წლებში იყო ლატვიის სეიმის დეპუტატი. არის 100-ზე მეტი სამეცნიერო ნაშრომის ავტორი. 2019 წლის 29 მაისს სეიმმა აირჩია ქვეყნის პრეზიდენტად. Справки о судьях СЕС, включая Левитса(ინგლისური) Эгилс Левитс: нужна пошлина солидарности ↑ Выборы Президента Латвии 2019. დაარქივებულია ორიგინალიდან — 2019-05-30. ციტირების თარიღი: 2019-06-01.
ჰაჩიალმურადლი

ჰაჩიალმურადლი (აზერ. Haçıalmuradlı) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 1,232 კაცი. ჰაჩიალმურადლი GEOnet სახელების სერვერზე
აზერბაიჯანის სახელმწიფო საგუნდო კაპელა

აზერბაიჯანის სახელმწიფო საგუნდო კაპელა (აზერ. Azərbaycan Dövlət Xor Kapellası) — აზერბაიჯანის რესპუბლიკის ერთ-ერთი წამყვანი მუსიკალური კოლექტივი. დაარსებულია 1966 წელს აზერბაიჯანის სახელმწიფო ფილარმონიასთან. დაარსების დღიდან ხანგრძლივი პერიოდის განმავლობაში კოლექტივს ხელმძღვანელობდა ხელოვნების დამსახურებული მოღვაწე, ქორმაისტერი ედუარდ ნოვრუზოვი. 1996 წლიდან აზერბაიჯანის სახელმწიფო საგუნდო კაპელის სამხატვრო ხელმძღვანელი და მთავარი დირიჟორი არის სახალხო არტისტი გულბაჯი იმანოვა. გუნდის რეპერტუარი შედგება აზერბაიჯანელი და უცხოელი კომპოზიტორების ნაწარმოებებისგან. მათ შორის აღსანიშნავია მუღამის საფუძველზე შექმნილი ჯაჰანგირ ჯაჰანგიროვის კანტატა „ფუზული“, „ჩაჰარგაჰი“ და ნაზიმ ალივერდიბეკოვის საგუნდო კომპოზიციები „ბაიათი-შირაზი“, რომლებიც იკავებენ მნიშვნელოვან ადგილს აზერბაიჯანის სახელმწიფო საგუნდო კაპელის რეპერტუარში. კაპელის პირველი სამხატვრო ხელმძღვანელი და მთავარი დირიჟორი იყო აზერბაიჯანის ხელოვნების დამსახურებული მოღვაწე ე. ნოვრუზოვი. 1996 წლიდან აზერბაიჯანის სახელმწიფო გუნდური კაპელის სამხატვრო ხელმძღვანელი და მთავარი დირიჟორი არის პროფესორი, აზერბაიჯანის რესპუბლიკის სახალხო არტისტი გიულბაჯი იმანოვა Xor Kapellasının 80 illik yubileyi
ჰაჯიბაბალი

ჰაჯიბაბალი (აზერ. Hacıbabalı) — სოფელი აზერბაიჯანში, არანის რეგიონის იმიშლის რაიონში. ჰაჯიბაბალი GEOnet სახელების სერვერზე